**Múzeum obetí komunizmu** (skrátene **MOK**) je audiovizuálne múzeum v Košiciach na Moyzesovej ulici. Bolo založené 24. júna 2021 ako prvé svojho druhu na Slovensku. Vzniklo na počesť pamiatky obetiam komunizmu. Návštevníkom umožňuje nahliadnuť do príbehov väznených a mučených preživších.

Vznik a zámer
-------------

Po takmer 32 rokoch od pádu komunizmu sa podarilo vybudovať prvé multimediálne múzeum, ktoré sa zameriava predovšetkým na obete tohto režimu. O jeho vzniku sa diskutovalo od roku 2001, keď bol založený Košický samosprávny kraj aj neskôr v roku 2006, no otvorenie sa podarilo až v roku 2021. Múzeum otvára tému obetí, ktoré počas 40 rokov trvania komunizmu boli perzekvovaní z rozličných politických dôvodov. Pokrýva dve obdobia komunizmu – prvé v rokoch 1945 až 1968 – obdobie tzv. tvrdých perzekúcií a druhú od roku 1969 až po rok 1989 – obdobie normalizácie, keď boli občania perzekvovaní sofistickými metódami, ktoré držali ľudí v neustálom strachu. V múzeu sú k dispozícii aj video svedectvá ľudí, ktorí sa stali triednymi nepriateľmi vo svojej krajine. Svedectvá pamätníkov poskytlo *Centrum výskumu obdobia neslobody Ústavu pamäti národa*. Za otvorením a prevádzkou múzea stojí spoločnosť APEX, a.s. občianske združenia *Nenápadní hrdinovia* a samizdat.sk a agentúra Amadeus.

Cieľ a poslanie múzea
---------------------

Cieľom Múzea je poskytnúť informácie najmä stredoškolskej mládeži, učiteľom histórie, ale aj bežným návštevníkom v prístupnej podobe. Krátke video príbehy umožnia návštevníkom spoznávať formy perzekúcií, ale aj spôsob, akým sa obete týchto perzekúcií k prenasledovaniu postavili. Mnohí dokázali znášať nevyhnutné utrpenie statočne, zostali verní pravde a nepodľahli klamstvám a lžiam, ktoré ich obviňovali často z absurdných vecí.

Poslaním múzea obetí komunizmu je spoznávať nedávnu históriu. Zamýšľať sa nad ňou a spoznávať príčiny, ktoré viedli k neľudskému zaobchádzaniu s obeťami. V múzeu sa nachádza aj malá kinosála a knižnica samizdatu. Ďalej sa tu nachádza interaktívna mapa obetí komunizmu na Slovensku, databáza perzekúcií, v ktorej sa dajú vyhľadávať jednotlivé obce, mená obetí aj základné údaje o odsúdení či iných prenasledovaniach. V mape sú jednotlivé obce označené symbolmi, ktoré zobrazujú, aké obete priniesli ich obyvatelia. Každá obec má konkrétny zoznam ľudí podľa druhu perzekúcie.V júni 2023 Múzeum otvorilo novú expozíciu na Pribinovej ulici v Košiciach s názvom - Bývalá krajská vyšetrovacia väznica ŠtB.Zaoberá sa životom väzňov vo vyšetrovacej väzbe v rokoch 1948-1953 a fungovaním vyšetrovacích väzníc v tomto období.

Referencie
----------

1. ↑  Múzeum Obetí Komunizmu. *Kontakt* [online]. Košice: mok.sk, [cit. 2021-12-20]. Dostupné online.
2. ↑  BÁN, Andrej. Nájdi si obeť zo svojho okolia: súčasťou prvého Múzea obetí komunizmu je interaktívna mapa. *dennikn.sk* (Bratislava: N Press), 2021-06-25. Dostupné online [cit. 2021-12-20]. ISSN 1339-844X.
3. ↑  GBUR, Anton. *Obete komunizmu si pripomínajú v košickom múzeu* [online]. Bratislava: Rozhlas a televízia Slovenska, 2021-06-26, [cit. 2021-12-20]. Dostupné online.
4. 1 2 3  HANIKOVÁ, Lenka; ČERMÁKOVÁ, Judita. Po odchode tankov to trvalo 32 rokov. Východ má vlastné múzeum obetí komunizmu. *sme.sk* (Bratislava: Petit Press), 2021-06-29. Dostupné online [cit. 2021-12-20]. ISSN 1335-4418.
5. ↑  MIKLOŠKO, František. *Košice predbehli Bratislavu. Majú prvé Múzeum obetí komunizmu* [online]. Bratislava: dennikstandard.sk, 2021-06-25, [cit. 2021-12-20]. Dostupné online.
6. 1 2 3  KOŠICE:DNES. *Prvé multimediálne múzeum obetí komunizmu v Košiciach* [online]. Košice: kosicednes.sk, 2021-06-28, [cit. 2021-12-20]. Dostupné online.
7. 1 2  VINTEROVÁ, Jana. Zakladateľ Múzea obetí komunizmu. *Denník Postoj* (Bratislava: Postoj Media), 2021-07-05. Dostupné online [cit. 2021-12-20]. ISSN 1336-720X.
8. 1 2 3  Múzeum obetí komunizmu. *O nás* [online]. Košice: mok.sk, [cit. 2021-12-20]. Dostupné online.
9. ↑  ČOP, Michal. *Moyzesova 24, Košice. Túto adresu si treba pamätať* [online]. Bratislava: dennikstandard.sk, 2021-06-26, [cit. 2021-12-20]. Dostupné online.
10. ↑  TASR. Nové multimediálne múzeum pripomína obete komunistického režimu. *teraz.sk* (Bratislava: TASR), 2021-06-24. Dostupné online [cit. 2021-12-20].
11. ↑   *Smutná kapitola našich dejín: Slovensko má prvé Múzeum obetí komunizmu* [online]. Bratislava: dromedar.zoznam.sk, 2021-06-26, [cit. 2021-12-20]. Dostupné online.
12. ↑  TERAZ.SK. *Múzeum obetí komunizmu pripravilo výstavu v bývalej väznici ŠtB* [online]. TERAZ.sk, 2023-06-23, [cit. 2023-10-13]. Dostupné online.
13. ↑  A.S, Petit Press. *Väzni stáli hodiny na prstoch pri múre. Väznica ŠtB v Košiciach patrila k najbrutálnejším* [online]. kosice.korzar.sme.sk, [cit. 2023-10-13]. Dostupné online.

Pozri aj
--------

* Slovenské technické múzeum
* Východoslovenské múzeum
* Múzeum Vojtecha Löfflera

Iné projekty
------------

Commons
* Spolupracuj na Commons Commons ponúka multimediálne súbory na tému **Múzeum obetí komunizmu**

Externé odkazy
--------------


|  |  |
| --- | --- |
| Portal | Košický portálHistorický portál |

* Oficiálna stránka múzea
* Interaktívna mapa obetí komunizmu

Súradnice: 48°43′23″S 21°15′07″V﻿ / ﻿48,72298466834557°S 21,251988346225588°V﻿ / 48.72298466834557; 21.251988346225588